Likumprojekts

**Grozījumi likumā „Par iedzīvotāju ienākuma nodokli”**

Izdarīt likumā „Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr.; 2006, 14., 22.nr.; 2007, 3., 12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.; 2013, 194., 232., 234.nr.; 2014, 47., 57., 257.nr.; 2015, 42., 97., 227., 248.nr.; 2016, 123., 241.nr.; 2017, 156., 242.nr.; 2018, 95., 111., 194., 249.nr.; 2019, 66., 118.nr.) šādus grozījumus:

1. Papildināt 12. pantu ar trīspadsmito, četrpadsmito, piecpadsmito, sešpadsmito, septiņpadsmito, astoņpadsmito un deviņpadsmito daļu šādā redakcijā:

“13. Šā panta četrpadsmitajā, piecpadsmitajā, sešpadsmitajā un septiņpadsmitajā daļā noteiktā neapliekamā minimuma noteikšanas kārtība attiecībā uz ārvalstīs gūtajiem vecuma pensijas ienākumiem tiek piemērota remigrējošam diasporas loceklim, ja izpildās visi turpmāk minētie nosacījumi:

1. remigrējušais diasporas loceklis, pirms kļūšanas par Latvijas rezidentu, pēdējo 60 mēnešu laikā nav bijis Latvijas rezidents;
2. remigrējušais diasporas loceklis ir pieteicies Valsts ieņēmumu dienestā, informējot par savām tiesībām izmantot remigrējušā diasporas locekļa ārvalsts pensijas neapliekamo minimumu (turpmāk – ārvalsts pensijas neapliekamais minimums), kā arī vienlaikus ar taksācijas gada deklarāciju Valsts ieņēmumu dienestā ir iesniedzis dokumentu, kas apliecina viņa no ārvalstīm saņemtajam vecuma pensijas ienākumam piemērojamā ārvalsts pensijas neapliekamā minimuma apmēru attiecīgajā taksācijas gadā;
3. remigrējušais diasporas loceklis, saņemot vecuma pensiju atbilstoši ārvalstu normatīvajiem aktiem, ir sasniedzis likuma “Par valsts pensijām” 11.panta pirmajā daļā noteikto vecumu.

14. Remigrējušam diasporas loceklim, kas uzskatāms par Latvijas rezidentu, kuram piešķirta vecuma pensija atbilstoši ārvalstu normatīvajiem aktiem, no ārvalstīm saņemtajam vecuma pensijas ienākumam tiek piemērots ārvalsts pensijas neapliekamais minimums tādā apmērā, kādā tas ir noteikts vecuma pensijai attiecīgajā ārvalstī.

15. Remigrējušam diasporas loceklim, kurš vienlaicīgi saņem vecuma pensijas ienākumu no vairākām ārvalstīm (vai saņem vecuma pensiju no vienas vai vairākām ārvalstīm un vecuma pensiju atbilstoši likumam “Par valsts pensijām”), tiek piemērots tās ārvalsts pensijas neapliekamais minimums, kurā tas ir vislielākais.

16. Ja remigrējuša diasporas locekļa no ārvalstīm saņemtajam vecuma pensijas ienākumam piemērojamais ārvalsts pensijas neapliekamais minimums ir mazāks nekā šā panta piektajā daļā noteiktais pensionāra neapliekamais minimums, remigrējuša diasporas locekļa no ārvalstīm saņemtajam vecuma pensijas ienākumam piemēro šā panta piektajā daļā noteikto pensionāra neapliekamo minimumu.

17. Ja remigrējuša diasporas locekļa no ārvalstīm saņemtais vecuma pensijas ienākums saskaņā ar ārvalsts normatīvajiem aktiem ārvalstī nav apliekams ar iedzīvotāju ienākuma nodokli vai tam pielīdzināmu nodokli un tas ir:

1) lielāks nekā šā panta piektajā daļā noteiktais pensionāra neapliekamais minimums, no ārvalstīm saņemtajam vecuma pensijas ienākumam tiek noteikts ārvalsts pensijas neapliekamais minimums 1000 *euro* mēnesī;

2) mazāks nekā šā panta piektajā daļā noteiktais pensionāra neapliekamais minimums, remigrējušam diasporas loceklim tiek piemērota šā panta 10.1 daļā noteiktā kārtība.

18. Remigrējušam diasporas loceklim, kuram piemēro šā panta četrpadsmitajā, piecpadsmitajā un septiņpadsmitās daļas 1.punktā noteikto ārvalsts pensijas neapliekamā minimuma piemērošanas kārtību, vienlaikus nepiemēro šā panta pirmajā daļā un piektajā daļā noteikto neapliekamo minimumu un šā likuma 13.panta pirmās daļas 4.punktā noteikto nodokļa papildu atvieglojumu.

19. Remigrējušs diasporas loceklis, kuram piemēro šā panta četrpadsmitajā, piecpadsmitajā un septiņpadsmitās daļas 1.punktā noteikto ārvalsts pensijas neapliekamā minimuma noteikšanas kārtību, atlikušo neizmantoto ārvalsts pensijas neapliekamā minimuma daļu nevar piemērot attiecībā uz citu ienākumu.”

 2. Papildināt 19.panta sesto daļu ar 9.punktu šādā redakcijā:

 “9) maksātāja tiesības uz ārvalsts pensijas neapliekamā minimuma piemērošanu taksācijas gadā, kā arī ārvalsts pensijas neapliekamā minimuma apmēru attiecīgajā ārvalstī (apliecināts ar ārvalsts nodokļu iekasēšanas institūcijas apstiprinātiem dokumentiem, kuros uzrādīts vecuma pensijas apmērs un ārvalstī pensijai piemērojamā neapliekamā minimuma apmērs).”

 3. Papildināt 30.pantu ar 9.punktu šādā redakcijā:

 “9) iesniegt Valsts ieņēmumu dienestam iesniegumu par tiesībām izmantot ārvalsts pensijas neapliekamo minimumu tādā apmērā, kādā tas ir noteikts vecuma pensijai attiecīgajā ārvalstī.”

 4. Papildināt pārejas noteikumus ar 145.punktu šādā redakcijā:

 “145. Ministru kabinets izvērtē šā likuma 12.pantā noteiktā regulējuma piemērošanas rezultātus attiecībā uz ārvalsts pensijas neapliekamā minimuma piemērošanu remigrējušu diasporas locekļu no ārvalstīm saņemtajam vecuma pensijas ienākumam un līdz 2023.gada 1.martam iesniedz Saeimai ziņojumu par minētā regulējuma piemērošanas lietderīgumu.”

 Likums stājas spēkā 2020.gada 1.janvārī.

Finanšu ministrs J. Reirs